FLOYD วิ่งฉิว 10% โบรกฯ มองธุรกิจเริ่มฟื้นตัว ปรับคำแนะนำเป็น “ซื้อ” เคาะเป้า 2.80 บ.
FLOYD วิ่งฉิว 10% โบรกฯ มองธุรกิจเริ่มฟื้นตัว ปรับคำแนะนำเป็น “ซื้อ” เคาะเป้า 2.80 บ. โดยล่าสุด ณ เวลา 11.09 น. อยู่ที่ระดับ 2.46 บาท เพิ่มขึ้น 0.22 บาท หรือ 9.82% สูงสุดที่ระดับ 2.56 บาท ต่ำสุดที่ระดับ 2.28 บาท มูลค่าการซื้อขาย 8.47 บาท
12 มี.ค. 2561

ผู้สื่อข่าวรายงานว่า ราคาหุ้น บริษัท ฟลอยด์ จำกัด (มหาชน) หรือ FLOYD ณ เวลา 11.09 น. อยู่ที่ระดับ 2.46 บาท เพิ่มขึ้น 0.22 บาท หรือ 9.82% สูงสุดที่ระดับ 2.56 บาท ต่ำสุดที่ระดับ 2.28 บาท มูลค่าการซื้อขาย 8.47 บาท

ด้านนักวิเคราะห์ บล.เออีซี ระบุว่า ราคาหุ้นที่ปรับตัวลงในช่วงที่ผ่านมาได้สะท้อนผลดำเนินงานที่อ่อนแอไปแล้ว ขณะที่คาดจะเริ่มเห็นการฟื้นตัวของ FLOYD ตั้งแต่ช่วงไตรมาส 1/61 เป็นต้นไป
อีกทั้งด้วยราคาหุ้นปัจจุบันมี Upside 14.8% จากมูลค่าพื้นฐานใหม่ปี 2561 ที่ 2.80 บาท (อิงวิธี PER ที่ 12.8 เท่าเช่นเดิม) และล่าสุดบริษัทประกาศจ่ายปันผลอีกหุ้นละ 0.06 บาท คิดเป็น Div. Yield 2.5% (XD 26 เม.ย. และจ่ายปันผล 2 พ.ค.) จึงปรับเพิ่มคำแนะนำจากเดิม “ถือ” เป็น “ซื้อ”